text: Ingen forbrydelse bag politiafspærring
  30 maj 2019 kl. 11.59
  En 67-årig mand faldt og fik blødende skader. Intet mistænkeligt, siger politiet.
  Det lå ingen forbrydelse bag, da Syd- og Sønderjyllands Politi i de tidlige timer torsdag afspærrede flere gader i det indre Esbjerg.
  Da en 67-årig mand blev fundet bevidstløs og meget blødende, blev en politiundersøgelse sat igang. Den er nu afsluttet, og den viser, at manden er faldet og derved har pådraget sig meget blødende, men overfladiske skader i hovedet.
  Det oplyser Syd- og Sønderjyllands Politi torsdag klokken 13.30.
  
  At han er faldet, har han også selv kunnet forklare. Intet mistænkeligt i sagen, skriver politiet.
  